b'\n_START_ARTICLE_\nNevstrija\n_START_PARAGRAPH_\nNevstrija ali Nevstrazija (kar pomeni "nova [zahodna] ozemlja" v nasprotju z Avstrazija) je bila zahodni del kraljestva Frankov , ki je bila ustanovljena leta 511 po razdelitvi Merovin\xc5\xa1kega kraljestva Klodvika I. na njegove \xc5\xa1tiri sinove, po njegovi smrti._NEWLINE_Nevstrija je bila sestavljena iz regij: Akvitanije do Rokavskega preliva, skoraj ve\xc4\x8dine severne dana\xc5\xa1nje Francije, s Parizom in Soissonsom kot glavnima mestoma. Kasneje se je iz regije med rekama Seno in Loaro, znane kot regnum Neustriae, oblikovalo podkraljestvo Karolin\xc5\xa1ko kraljestvo in nato Zahodna Frankovska. Karolin\xc5\xa1ki kralji so ustanovili tudi Nevstrijsko marko, ki je bila obmejna vojvodina proti Bretoncem in Vikingom, in je trajala do Kapetske dinastije v poznem 10. stoletju, ko je izraz zamrl kot evropski politi\xc4\x8dni ali geografski pojem._NEWLINE_Nevstrija je bila pojem tudi za severozahodno Italijo v obdobju langobardske nadvlade. V nasprotju s severovzhodom, ki se je v istem obdobju imenovala Avstrazija.\n_START_SECTION_\nMerovin\xc5\xa1ko kraljestvo\n_START_PARAGRAPH_\nStalne delitve ozemlja s strani potomcev Klodvika I. so povzro\xc4\x8dile veliko rivalstvo, ki je trajalo ve\xc4\x8d kot dvesto let, in je Nevstrijo vodilo v skoraj neprestano vojskovanje z Avstrazijo, vzhodnim delom frankovskega kraljestva._NEWLINE_Kljub vojnam, sta bili Nevstrija in Avstrazija ve\xc4\x8dkrat za kratek \xc4\x8das zdru\xc5\xbeeni, prvi\xc4\x8d pod [[Klotar I.|Klotarjem I., med njegovo vladavino od 558 do 562. Boj za oblast se je nadaljeval s kraljico Fredegundo iz Nevstrije (vdova kralja Kilperika I. - vladal 566- 584) in materjo novega kralja Klotarja II. (vladal 584-628)), ki se je spustila v grenko vojno._NEWLINE_Po mamini smrti in pokopu v baziliki Saint Denis v bli\xc5\xbeini Pariza (597), je Klotar II. nadaljeval boj proti kraljici Brunhildi iz Avstrazije in na koncu leta 613 slavil zmago, ko so privr\xc5\xbeenci Brunhilde staro damo izdali. Klotar je Brunhildo privezal na stojalo in jo tri dni raztegoval, nato pa priklenil med \xc5\xa1tiri konje in jo raz\xc4\x8detveril. Klotar je za kratek \xc4\x8das ponovno zdru\xc5\xbeil kraljestvi._NEWLINE_Pod Dagobertom I. (vladal med 628 - 637) je potekala generacijska vojna, ki je povzro\xc4\x8dila ponovno za\xc4\x8dasno zdru\xc5\xbeitev. Ko je v Avstraziji majordom iz Arnulfinga, Grimoald Elder, posku\xc5\xa1al izvesti dr\xc5\xbeavni udar, ga je Klodvik II. odstranil in ponovno zdru\xc5\xbeil kraljestvo z Nevstrijo, a spet le za\xc4\x8dasno. Med ali kmalu po vladanju Klodvikovega sina Klotarja III. iz dinastije Nevstrija, kot Avstrazija pred njim, je odstopil kot majordom._NEWLINE_Leta 678 je bila Nevstrija pod majordomom Ebroinom pomirjena z Avstrazijci. Ebroin je bil umorjen leta 681. \xc5\xa0kof iz Poitiersa je v svojih de\xc5\xbeelah naro\xc4\x8dil leta 684 ubiti njegovega najhuj\xc5\xa1ega sovra\xc5\xbenika, \xc5\xa1kofa Leodegarja iz Autuna. Leta 687 Pipin Srednji (Pipin II.), majordom kralja Avstrazije, premaga Nevstrijance pri Tertryju, in obe ponovno zdru\xc5\xbei. Pisarji, ki so \xc5\xbeiveli v Avstraziji so se izkazali bolj zvesti svojemu majordomu._NEWLINE_Potomci Pipina, Karolingi, so \xc5\xa1e naprej vladali dvema kraljestvoma kot majordomi. Z blagoslovom pape\xc5\xbea \xc5\xa0tefana II. je po letu 751 karolin\xc5\xa1ki Pipin Mali, formalno odstavil Merovinge in prevzel nadzor nad imperijem, on in njegovi potomci so nato vladali kot kralji._NEWLINE_Nevstrija, Avstrazija in Burgundija so nato postale zdru\xc5\xbeene v eno kraljestvo, in imeni "Nevstrija" in "Avstrazija" sta postopoma izginili.\n_START_SECTION_\nKarolin\xc5\xa1ko podkraljestvo\n_START_PARAGRAPH_\nLeta 748, brata Pipin Mali in Karlman dasta mlaj\xc5\xa1emu bratu Grifu dvanajst okro\xc5\xbeij v Nevstriji, ki so le\xc5\xbeale okoli Le Mansa. Ta vladavina je bila imenovana ducatus Cenomannicus ali vojvodstvo Maine in to je bilo drugo ime za regnum Nevstrije tudi \xc5\xa1e v 9. stoletju._NEWLINE_Izraz "Nevstrija" je pomenila "de\xc5\xbeela med Seno in Loaro", ko ga je kot regnum (kraljestvo), dal Karel Veliki svojemu drugemu sinu, Karlu mlaj\xc5\xa1emu leta 790. V tem \xc4\x8dasu je bilo mesto Le Mans verjetno glavno mesto, kjer je bil kraljevski dvor. Pod karolin\xc5\xa1ko dinastijo, je bila dol\xc5\xbenost Nevstrijskega kralja da je branil suverenost Frankov nad Bretonci._NEWLINE_Leta 817 je Ludvik Pobo\xc5\xbeni dodelil Nevstrijo svojemu najstarej\xc5\xa1emu sinu Lotarju I. Karolin\xc5\xa1kemu, vendar je po njegovem uporu leta 831, le-to dal Pipinu I. Akvitanskem, in po slednjega smrti leta 838, Karlu Ple\xc5\xa1astem. Nevstrija, skupaj z Akvitanijo oblikuje ve\xc4\x8dji del Karlovega zahodnega frankovskega kraljestva, izvzetega iz cesarstva s "Pogodbo iz Verduna" (843). Karel je nadaljeval tradicijo imenovanja starej\xc5\xa1ega sina, da je zavladal v Nevstriji z lastnim dvorom v Le Mansu, ko je Ludvik Stammerer postal kralj leta 856. Ludvik je poro\xc4\x8dil h\xc4\x8di z Erispoejem, vojvodom Bretanje in prejel regnum od Bretanskega monarha s soglasjem frankovskih bogata\xc5\xa1ev. Ta edinstven odnos za Nevstrijo pomeni, da se je skr\xc4\x8dila na velikost, ki je izklju\xc4\x8devala \xc3\x8ele-de-France in Pariz, ki ga je ta \xc4\x8das, saj je bil odmaknjen od osrednje oblasti Karla ple\xc5\xa1astega in bli\xc5\xbeje Erispoeju. Ludvik je bil zadnji frankovski vladar, ki ga je imenoval njegov o\xc4\x8de in praksa ustvarjanja podkraljestev za sinove, se je nehala pod kasnej\xc5\xa1imi Karolingi.\n_START_SECTION_\nKarolin\xc5\xa1ka marka\n_START_PARAGRAPH_\nLeta 861, karolin\xc5\xa1ki kralj Karel Ple\xc5\xa1asti ustanovi Marko Nevstrija, kjer so vladali uradniki s krono, ki so bili znani kot upravitelj, prefekt ali mejni grof. Prvotno sta bili dve marki, ena proti Bretanji in ena proti Norsemenom (ljudstvo, ki je 8. in 11. stoletjem govorilo, kar se zdaj imenuje staronordijski jezik)._NEWLINE_Leta 911 je Robert I. Francsoki postal mejni grof obeh mark in prevzel naslov demarchus. Njegova dru\xc5\xbeina, kasneje Kapetijci, je vladala celotni Nevstriji do leta 987, ko je bil Hugh Capet izvoljen za vladarja. Podrejene grofje Nevstrije so presegle mo\xc4\x8d mejnih grofij in v tem \xc4\x8dasu je minil tudi vrhunec napadov Normanov in Bretoncev. Po Capetianskem \xc4\x8dude\xc5\xbeu, ni bilo ve\xc4\x8d mejnih grofij in Nevstrija je izginila kot evropski politi\xc4\x8dni termin (danes obstaja v nekaterih anglo-normanskih kronikah, o\xc5\xbeivil pa ga je, kot sinonim za angle\xc5\xa1ko posest Normandiji pod Henrikom V., kronist Thomas Walsingham iz St. Albansa v svojem Ypodigma Neustriae).\n_START_SECTION_\nZgodovinopisje\n_START_PARAGRAPH_\nGlavna sodobna kronika napisana iz vidika Nevstrije je Liber Historiae Francorum.'